Zrin wussan, liḥala n tmeɣbunt-nni n Faḍma d tin kan, almi d asmi duɣalen warraw n Dda Saɛid s axxam, nutni ixeddmen deg tezenzut mebɛid ɣef uxxam. Faḍma d Ǧamila llant deg tala ssirident iceṭṭiḍen. Akken i dkecment s axxam, mlalent wallen d wulawen n Faḍma d Lɛerbi, mmi-s wis sin n Dda Saɛid, imi taqcict d tiziri, tecbeḥ dayen kan, nettat, tessers aqerru-is seg leḥya, teffeɣ. Lɛerbi yessuter ad tt-yaɣ, yemma-s tugi, tebɣa ad as-d-tawi yelli-s n weltma-s Crifa, ma d baba-s yebɣa. Kra n wussan yuɣ-itt, gan tameɣra. Assaɣ gar teslit d temɣart-is yeqqim akken kan, Nna